۱۴۴۶-۴-۱۹ تاریخ ۲۴ ساعته خبرونه تېرو ۲۴ ساعتونو کې د سرې میاشتې د فعالیتونو خبرونه: کابل: د افغانی سرې میاشتې مرکزی روغتون کې د البصر نړیوال خیریه بنسټ په مرسته د سترګو د وړیا درملنې بهیر پیل شو. فراه: پشترود ولسوالۍ کې له ۸۶ بې سرپرسته کورنیو سره په ټولیزه توګه ۸.۱۷۰ ټنه د خوراکی توکو مرسته ترسره شوه. د هېواد په کچه: د ۳۵ ښوونیزو مرکزونو له لارې په تېره یوه اونۍ کې ۲۷۶۳ تنو زده کوونکو ته په بېلابېلو برخو کې زده کړې ورکړل شوې دی. غور: ۹۲۸۱ تنو ناروغانو ته په تېرو ۳۰ ورځو کې روغتیایی خدمات وړاندې شوی. هلمند: د ناوې ولسوالۍ په شورشورک سیمه کې ۱۵ تنو رضاکارانو ته د لومړنیو روغتیایی مرستو درې ورځنی روزنیز ورکشاپ پای ته ورسېد.